stanford-oval/wikipedia huggingface dataset:
אייר מלטה
פעילות החברה בישראל

החברה הפעילה עד סגירתה 5 טיסות שבועיות סדירות מנמל התעופה הבינלאומי של מלטה לנמל התעופה בן-גוריון. הטיסות בוצעו במטוסי איירבוס A320.
צי המטוסים

צי המטוסים של החברה, נכון לנובמבר 2018:
| כלי טיס | בצי | בהזמנה | נוסעים> P | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A319-100 | 1 | — | 8 | 132 | 140 |  |
| איירבוס A320-200 | 8 | — | 6 | 162 | 168 |  |
| איירבוס A320-200 | 8 | — | — | 180 | 180 |  |
| איירבוס A320neo | 1 | 2 |  | 180 | 180 |  |
| סה"כ | 10 | 2 |  |  |  |  |
הערות שוליים

↑  After 50 years of flying, Air Malta ceases operations; staff share memories, Times of Malta, ‏March 30 2024 (באנגלית)
↑  "מהיום: אייר מלטה מפעילה טיסות סדירות מישראל - Passportnews". Passportnews. 2018-04-01. נבדק ב-2018-07-02.
↑  "Air Malta fleet".
| --- | --- |
בקרת זהויות :  GND: 5169202-8  LCCN: no2010171557  VIAF: 152868261   WorldCat (עם VIAF): 152868261
אינדקס (מחשב)

במחשב, אינדקס (באנגלית: Index) הוא טבלה המאפשרת גישה ישירה לרשומות על-פי מפתח, מבלי שיהיה צורך לסרוק את הקובץ, באמצעות התאמה בין המפתח של הרשומה לבין כתובתה באמצעי האחסון (בעיקר דיסק קשיח).
המפתח של הרשומה יכול להיות שדה כלשהו בתוכה המזהה אותה באופן יחיד ומאפשר את אחזורה (לדוגמה מספר זהות ברשומה העוסקת באדם, מספר קטלוגי ברשומה העוסקת בפריט במלאי וכדומה).
האינדקס ממוין לפי המפתח. באופן הזה, גישה לרשומה ספציפית דרך המפתח של אותה רשומה דורשת רק חיפוש ברשימה ממוינת (האינדקס), לכך קיימים אלגוריתמים יעילים מאוד, בניגוד לחיפוש הרשומה עצמה באמצעי האחסון עצמו שעשוי להיות מאוד לא יעיל כאשר כמות הרשומות המאוחסנות הוא גדול. בנוסף, האינדקס מאפשר לאחסן את המידע עצמו באופן מאוד "לא מסודר" בלי שהדבר ישפיע כמעט על מהירות הגישה אליו.
בניית האינדקס נעשית בדרך כלל על ידי מערכת ההפעלה או מערכת לניהול מסד נתונים, לאחר שבעת הגדרת הרשומה נקבעו שדות המפתח שלה.
בעת אחזור מידע, ניתן לבקש רשומה לפי מפתחה. מסד נתונים טבלאי מבצע את סריקת האינדקס לאיתור כתובת הרשומה ולאחר מכן מאתר את הרשומה הפיזית בקובץ. אם לא אותרה הרשומה יציגו מסדי נתונים שונים הודעות שגיאה או שיחזירו תוצאה ריקה.
אם מספר רשומות האינדקס גדול ניתן לשפר את יעילות הגישה על ידי בניית מספר רמות אינדקס (multiple level index).
ישנם סוגים שונים של אינדקסים:
אינדקס ממצה, המכיל רשומת אינדקס אחת עבור כל רשומת נתונים. רשומת האינדקס תכיל את ערך המפתח ואת כתובת הרשומה.
אינדקס סלקטיבי, המכיל רשומת אינדקס אחת עבור קבוצת רשומות נתונים. האינדקס מכיל את המפתח של הרשומה בעלת הערך הגבוה ביותר (או הנמוך ביותר) הדרוש לאיתור קבוצת רשומות הנתונים.
מימושים שונים של אינדקסים למידע שמאוחסן במסדי נתונים עושים שימוש במגוון מבני נתונים שמבוססים על טבלאות גיבוב, עצי +B, עצי R, ועוד.
ראו גם

מסד נתונים
לקריאה נוספת

רז הייפרמן, ארגון נתונים וניהול קבצים, הוצאת הוד עמי, הרצליה, 1995
| תחומים במדעי המחשב |
| --- | --- | --- |
| יסודות מתמטים | לוגיקה מתמטית • תורת הקבוצות • תורת המספרים • תורת הגרפים  • תורת הטיפוסים •  תורת הקטגוריות  • אנליזה נומרית • תורת האינפורמציה |  |
| תורת החישוביות | תורת האוטומטים • תורת הרקורסיה • תורת הסיבוכיות • מחשוב קוונטי |  |
| אלגוריתמים ומבנה נתונים | אנליזה של אלגוריתמים • גאומטריה חישובית |  |
| שפות תכנות ומהדרים | מפרש • פרדיגמת תכנות (תכנות פרוצדורלי • תכנות מונחה עצמים • תכנות פונקציונלי • תכנות לוגי) |  |
| חישוב מבוזר ועיבוד מקבילי | עיבוד מקבילי • מחשוב סריגי • בקרת מקביליות |  |
| הנדסת תוכנה | ניתוח מערכות מידע • עיצוב תוכנה • תכנות מחשבים • שיטות פורמליות • בדיקות תוכנה • מתודולוגיית פיתוח תוכנה |  |
| תקשורת | ניתוב • טופולוגיית רשת • קריפטוגרפיה |  |
| מסד נתונים | מסד נתונים יחסי • SQL • תנועה • אינדקסים • כריית מידע • CAP theorem |  |
| בינה מלאכותית | חשיבה אוטומטית • בלשנות חישובית • ראייה ממוחשבת • עיבוד שפה טבעית • בינה חישובית • מערכת מומחה • למידה חישובית • רובוטיקה |  |
| גרפיקה | הדמיה ממוחשבת • הנפשה ממוחשבת • עיבוד תמונה |  |
| שפות פורמליות | שפה רגולרית • שפה חסרת הקשר • שפה תלוית הקשר • ההיררכיה של חומסקי |  |
| שימושים במדע | ביואינפורמטיקה • מדעים קוגניטיביים • כימיה חישובית • פיזיקה חישובית • אנליזה נומרית |  |
צנטרום אייר

צנטרום אייר היא חברת תעופה זולה שבסיסה בטשקנט, אוזבקיסטן.
היסטוריה

צנטרום אייר היא חברת תעופה פרטית באוזבקיסטן, המתמחה במתן הובלת נוסעים ומטענים, שהוקמה ב-18 בינואר 2023, כחלק מיוזמות ממשלה שמטרתן לשפר את איכות הנסיעות האוויריות עבור תושבי המדינה. חברת התעופה מפעילה טיסות צ'רטר וטיסות סדירות ליעדים פנימיים ובינלאומיים.
היסטוריה > פעילות החברה בישראל

ב-3 באפריל 2025 תחל החברה להפעיל 2 טיסות שבועיות בין נתב"ג לטשקנט.
צי מטוסים

צי ה-A320 הראשוני כולל את המסגרת YL-GET שנחכרה מחברת התעופה הליטאית GetJet איירליינס (אנ').
נכון ליולי 2024, צי החברה הורכב מהמטוסים הבאים:
| כלי טיס | בשירות | הזמנות | מושבים | הערות |
| --- | --- | --- | --- | --- |
| איירבוס A320-200 | 3 |  |  |  |
| איירבוס A321neo | 2 |  |  |  |
| סה"כ | 5 |  |  |  |
הערות שוליים

↑  Centrum Air - About, Centrum Air
↑  שמעון יעיש, לראשונה ועוד החודש: חברת תעופה חדשה תתחיל לטוס לישראל, באתר ישראל היום, 15 באוקטובר 2024
↑  Jim Liu, Centrum Air NS25 Network Additions: A330 Service Entry, AeroRoutes, ‏January 14 2025 (באנגלית)
↑  Kaminski-Morrow, David (1 בינואר 2023). "Ambitious Uzbek start-up Centrum looks to build 100-aircraft fleet". Flight Global (באנגלית). נבדק ב-12 במאי 2024. {{cite news}}:  (עזרה)
↑  "Centrum Air Fleet Details". Airfleets.net. נבדק ב-10 בספטמבר 2024. {{cite web}}:  (עזרה)
↑  "Centrum Air welcomed the newest Airbus A321neo". www.centrum-air.com. Centrum Air. 3 בספטמבר 2024. נבדק ב-10 בספטמבר 2024. {{cite news}}:  (עזרה)
מטוס איירבוס A320-200 של החברה
ערך ניבוי חיובי

ערך ניבוי חיובי (באנגלית: positive predictive value או בקיצור PPV) משמש כמדד סטטיסטי ליכולת הזיהוי של מבחן או בדיקה רפואית. ערך ניבוי חיובי הוא היחס בין אלו שאובחנו נכון כחולים לאלו שתוצאת בדיקתם חיובית. הערך מתאר את ההסתברות להיות האדם חולה אם הבדיקה חיובית.
חישוב המדד

קביעת ערך הניבוי החיובי של המבחן נעשית על ידי השוואת תוצאות המבחן לתוצאות מבחן שמהווה את מדד הזהב (המדד הקובע והמוחלט לגבי קיומו של המצב הנבדק). כך למשל, תוצאת בדיקת סקר למחלה יכולה להיות חיובית (מחלה קיימת) או שלילית (מחלה לא קיימת). התוצאות החיוביות נבדקות מול מדד הזהב ונקבעות כ"חיוביות אמיתיות" אם אכן המחלה קיימת על פי מדד הזהב או כ"חיוביות שגויות" אם המחלה לא קיימת על פיו. התוצאות השליליות נבדקות באותה צורה ונקבעות כ"שליליות אמיתיות" אם המחלה אכן לא קיימת על פי מדד הזהב או כ"שליליות שגויות" במקרה שבדיקת הסקר שללה את המחלה אך המחלה קיימת לפי מדד הזהב.
| 0 | 1 | 2 | 3 | 4 |
| --- | --- | --- | --- | --- |
|  |  | מצב (כמו מחלה) כפי שנקבע על ידי מדד הזהב | מצב (כמו מחלה) כפי שנקבע על ידי מדד הזהב |  |
|  |  | קיים | לא קיים |  |
| תוצאת הבדיקה | חיובית | חיובית אמיתית | חיובית שגויה | ← ערך ניבוי חיובי |
| תוצאת הבדיקה | שלילית | שלילית שגויה | שלילית אמיתית | ← ערך ניבוי שלילי |
|  |  | ↓ רגישות | ↓ סגוליות  |  |
ערך הניבוי החיובי מחושב על ידי חלוקת מספר התוצאות החיוביות אמיתיות בסך מספר התוצאות החיוביות אמיתיות ומספר התוצאות החיוביות שגויות, כלומר חלוקה בסך התוצאות שסווגו כחיוביות בבדיקה.
ערך ניבוי חיובי = #חיוביות אמיתיות#חיוביות אמיתיות+#חיוביות שגויות
הנוסחה  \mathrm {PPV} ={\frac {\mathrm {TP} }{\mathrm {TP} +\mathrm {FP} }} מגדירה את ההסתברות של אדם להיות חולה בהינתן שתוצאת הבדיקה שלו חיובית.
לחלופין, ניתן לחשב את ערך הניבוי החיובי בצורה הבאה:
ערך ניבוי חיובי = רגישות • שיעור הימצאותרגישות • שיעור הימצאות + (1 - סגוליות) • (1 - שיעור הימצאות)
(כאשר ערכי הרגישות, הסגוליות ושיעור ההימצאות יינתנו כשיעור מ־1 ולא באחוזים)
כך למשל, אם בדיקה בעלת ערך ניבוי חיובי של 70% קבעה שאדם חולה במחלה, ישנה הסתברות של שבעים אחוזים שהאדם אכן חולה. אם לבדיקה יש ערך ניבוי חיובי של 100%, אזי כל אדם שתוצאת בדיקתו חיובית אכן חולה.
ערך ניבוי חיובי יעיל מעצם היותו מדד מעשי לבדיקה רפואית, אלא שהוא גם רגיש לשיעור הימצאות המחלה באוכלוסייה (ראו מדדים לבדיקות אבחון).
בתחום למידת המכונה

בלמידת מכונה, נהוג לכנות את המדד Precision. בתחום אחזור המידע נוכל להסתכל על המדד כמייצג את מספר המסמכים שהם באמת רלוונטיים מתוך אלו שמנוע החיפוש סיווג כרלוונטיים והחזיר למשתמש.
ראו גם

ערך ניבוי שלילי
לקריאה נוספת

D G Altman, J M Bland. Diagnostic tests 2: Predictive values. British medical journal. 1994 Jul 9;309(6947):102. PMID 8038641
די ג'יי חאלד

| --- | --- |

די ג'יי חאלד, 2012
 לידה:  26 בנובמבר 1975 (בן 49) ארצות הברית ניו אורלינס, לואיזיאנה, ארצות הברית 
 שם לידה:  ח'אלד מוחמד ח'אלד
 שם במה:  DJ Khaled 
 מקום הקמה:  מיאמי 
 מוקד פעילות:  ארצות הברית 
 תקופת הפעילות:  מ-1998
 מקום לימודים:  מכללת ברקלי למוזיקה, בית הספר התיכון ד"ר פיליפס 
 סוגה:  מוזיקת היפ הופ 
 שפה מועדפת:  אנגלית, ערבית 
 חברת תקליטים:  אנטרטיינמנט וואן מיוזיק, We the Best Music Group 
 בת זוג:  ניקול טאק
 צאצאים:  אסאד טאק חאלד, אעלם חאלד 
 מספר צאצאים:  2 
 www.djkhaledofficial.com
 פרופיל ב-IMDb
 
חאלד מוחמד חאלד (באנגלית: Khaled Mohamed Khaled; נולד ב-26 בנובמבר 1975), הידוע בשם הבמה די ג'יי חאלד (באנגלית: DJ Khaled), הוא מפיק מוזיקלי אמריקאי, אישיות רדיו, די ג'יי, מנהל תקליטים וסופר. בעבר היה ידוע בשם הבמה "התקפה ערבית" (Arab Attack), אך שינה את שמו לאחר פיגועי 11 בספטמבר.
בעבר היה מארח בתחנת רדיו WEDR "99 Jamz" והדי ג'יי של קבוצת ההיפ הופ טרור סקווד (אנ'). בין השנים 2004 ל-2006 סייע חאלד בהפקת מספר אלבומים שונים עבור מספר קבוצות שונות, ובשנת 2017 הוציא לאור את האלבום "גרייטפול" (Grateful) בשיתוף פעולה עם אמנים וזמרים שונים, בהם מיגוס, קלווין האריס, ריהאנה, דרייק וסיזלה וג'סטין ביבר.
ביוגרפיה

חאלד נולד בניו אורלינס, לואיזיאנה שבארצות הברית, להורים פלסטינים שהיגרו לארצות הברית. הוא תיאר את עצמו כמוסלמי אדוק. הוריו היו מוזיקאים ועסקו במוזיקה ערבית. ח'אלד החל לפתח עניין במוזיקת ראפ ומוזיקה בגיל צעיר, בתמיכת הוריו. בעבר עבד בחנות תקליטים מקומית שסייעה להניח את היסודות לקריירה המוזיקלית שלו. אחיו אלק לד (עלא חאלד) הוא שחקן.
קריירה

במהלך הקריירה המוקדמת שלו, חאלד הכיר כמה אמנים צעירים ועזר להם לפני פריצת הדרך. לאחר שעזב את אודיסיאה, החל לנגן תקליטורי רגאיי, ולערבב ריקודים והיפ הופ. הרדיו הראשון שלו היה על תחנת רדיו פיראטית.
בשנת 1998, עבר למיאמי והשתתף כאורח ב-WEDR "99 Jamz". בשנת 2003, התחיל אירוח בתוכנית רדיו שבועית במספר תחנות רדיו שונות.
ב-2017 חאלד שיחק לראשונה בסרט, "פיץ' פרפקט 3" בו גילם את עצמו.
בשנת 2018, השתתף בשיר "Dinero", של ג'ניפר לופז וקארדי בי. בשנת 2018 נבחר לשפוט בתוכנית המציאות האמריקאית "The Four" (אנ'), המבוססת על הריאליטי השירה הישראלי "The Four". לאחר 2 עונות בוטלה התכנית.
בשנת 2019 נתן את קולו לסרט האנימציה "מרגלים לא רגילים",.
בשנת 2020 ביצע הופעת אורח בסרט "בחורים רעים לתמיד" ובשנת 2024 חזר לסרט ההמשך "בחורים רעים: הכל או כלום".
דיסקוגרפיה > אלבומי אולפן

2006: Listennn... the Album
2007: We the Best
2008: We Global
2010: Victory
2011: We the Best Forever
2012: Kiss the Ring
2013: Suffering from Success
2015: I Changed a Lot
2016: Major Key
2017: Grateful
2019: Father of Asahd
2021: Khaled Khaled
2022: God Did
הערות שוליים

↑  10 Things You Didn't Know About DJ Khaled
↑  Pitch Perfect 3 (2017), נבדק ב-2019-02-25
↑  JenniferLopezVEVO (2018-05-24), Jennifer Lopez - Dinero ft. DJ Khaled, Cardi B, נבדק ב-2018-07-04
| --- | --- |
בקרת זהויות :  NLI: 987007413069405171  GND: 13644962X  ISNI: 0000 0001 1878 3398  LCCN: no2006070256  MusicBrainz: 081a2d60-9791-4e05-a075-f1890355eeee  VIAF: 78535253   WorldCat (עם VIAF): 78535253
קאבי לאמה

| --- | --- |

 לידה:  9 במרץ 2000 (בן 24) סנגל סנגל
 מידע אישי
 שם:  קאבי לאמה
 שם בשפת המקור:  Khaby Lame
 מקום מגורים:  איטליה קיבאסו, איטליה
 מידע טיקטוק
 תקופת הפעילות:  2020–הווה (כ־5 שנים)
 ז'אנר:  מערכונים קומדיה
 רשומים:  161 מיליון (נכון ל־16 באוגוסט 2023)
קאבי לָאמֶה (באיטלקית: Khaby Lame; נולד ב-9 במרץ 2000) הוא טיקטוקר סנגלי-איטלקי. הוא נודע במערכונים הקומיים הקצרים שלו, שם הוא מתבדח בסרקזם על אנשים שסיבכו משימות פשוטות ללא הצדקה וצורך. החל מיוני 2023, לאמה הוא בעל חשבון הטיקטוק עם מספר העוקבים הגבוה ביותר בעולם עם 161 מיליון עוקבים.
ראשית חייו

לאמה נולד בסנגל ב-9 במרץ 2000 ומגיל שנה גדל במתחם דיור ציבורי בקיבאסו (אנ'), איטליה, שם הוא מתגורר גם כיום.
הוא עסק באתלטיקה כגון כדורגל וכדורסל; בתיכון, הוא שיחק באליפות הכדורסל לצעירים.
לפני פעילותו בטיקטוק, עבד לאמה כמפעיל מכונות CNC.
הוא גם חווה בעיות פיננסיות, עליהן התגבר באמצעות סרטוני הטיקטוק שלו.
קריירה

במרץ 2020 החל לאמה לפרסם סרטונים באפליקציית טיקטוק במהלך הסגר שנערך במגפת הקורונה באיטליה.
בדצמבר 2020 הוא דגמן עבור כתב העת DLuiRepubblica.
ב-26 באפריל 2021 הוכתר לאמה כטיקטוקר האיטלקי עם הכי הרבה עוקבים. כיום יש לו מעל 150 מיליון עוקבים באפליקציה. יש לו גם למעלה מ-50 מיליון עוקבים באינסטגרם, ולאחר שעקף את קיארה פראני, הוכתר כאיטלקי עם הכי הרבה עוקבים באפליקציה. הוא בעל חשבון הטיקטוק עם מספר העוקבים הגבוה ביותר בעולם לאחר שעקף את צ'ארלי ד'אמילו.
בשנת 2022 נכלל ברשימת פורבס 30Under30 האירופאית. באותה השנה דורג במקום השמיני ברשימת יוצרי התוכן המרוויחים ביותר של פורבס, עם רווחים של כ־10 מיליון דולר בשנת 2021. בנוסף, הופיע ברשימת טיים 100 נקסט של מגזין טיים.
ב-24 באוגוסט 2023, לאמה קיבל דמות משלו במשחק הווידאו משנת 2017 "פורטנייט", בחלק 4 עונה 4.
קאבי הופיע בהופעת אורח לכמה שניות בסצנה בסרט "בחורים רעים: הכל או כלום" שיצא בשנת 2024 סרטון טיקטוק בו קאבי צופה בעצמו בסצנה.
חיים אישיים

לאמה היה נשוי לזאירה נוצ'י, המוכרת גם היא באינסטגרם. הזוג התגרש במאי 2024.
הערות שוליים

↑  Destacados TV, Khaby Lame: +10 datos sobre la estrella de TikTok que no conocías, Destacados TV Revista, ‏2021-09-02 (ב־Mexican Spanish)
↑  Carlotta Cigliana, Scopriamo Khaby Lame l’italiano più seguito in assoluto su TikTok, BL Magazine, ‏10 ביוני 2021
↑  Horowitz, Jason, Khaby Lame, the Everyman of the Internet, ניו יורק טיימס, ‏2 ביוני 2021
↑  Top 100 TikTok Accounts, TT Metrics
↑  Khaby Lame (Khabane Lame), Updated-Celebrites, ‏24 באפריל 2021
↑  Forbes 30 Under 30 2022: Celebrities, Forbes (באנגלית)
↑  Alexandra Sternlicht, Top Creators 2022, Forbes (באנגלית)
↑  2022 TIME100 Next: Khaby Lame, Time (באנגלית)
↑  TikTok star Khaby Lame Fortnite skin teased .for new crossover
| --- | --- |
בקרת זהויות :  BnF: cb18064701r (data)  GND: 1264153066  ICCU: TO1V004744  ISNI: 0000 0005 1080 5600  RSL: 000291429  SUDOC: 280516606  VIAF: 1505166007090875590002   WorldCat (עם VIAF): 1505166007090875590002
אלכוהול מזוקק

מזקקת נחושת ישנה ששימשה לזיקוק ויסקי
משקה אלכוהולי מזוקק, תזקיק או ספּירְט (מרוסית: спирт; באנגלית: Spirit או Liquor) הוא משקה אלכוהולי המיוצר על ידי זיקוק נוזל התסיסה של פחמימות שעברו תסיסה אלכוהולית. תהליך הזיקוק מרכז את הנוזל כדי להגביר את ריכוז האתנול בנפח. ברנדי, וודקה, אבסינת, ג'ין, רום, טקילה, וויסקי הם משקאות אלכוהולים מזוקקים.
בדומה למשקאות אלכוהוליים אחרים, משקאות אלכוהול מזוקקים נצרכים הן בשביל טעמם והן בשביל ההשפעות הפסיכואקטיביות של האלכוהול. טעמם של משקאות אלו לרוב מעט מתוק, מריר, ובדרך כלל בעלי תחושת פה מחממת או שורפת גם בגרון, עם ריח עז של אלכוהול; הבדלים בטעם בין משקאות שונים נובעים משיירי דגן וחומרי תסיסה במוצר הסופי ומתהליכי יישון בחביות עץ, אשר מעניקים למשקה צבע בנוסף לטעם. ניתן לצרוך משקאות מזוקקים כפי שהם ("נקי"), לרוב בכמויות קטנות בגלל אחוז האלכוהול הגבוה, וניתן לצרוך אותן בצורת ליקר לו הוסיפו חומרי טעם, או מעורבבים לקוקטייל עם מרכיבים אחרים.
צריכת משקאות מזוקקים באופן לא מבוקר עשויה להוביל להרעלת אלכוהול קשה ולמוות. צריכה ארוכת טווח של משקאות מזוקקים מתואמת עם שיעורי תמותה גבוהים והשפעות בריאותיות מזיקות אחרות, גם בהשוואה למשקאות אלכוהוליים שאינם מזוקקים. בנוסף ישנה סכנה בצריכת אלכוהול שזוקק לא כהלכה, מכיוון שתהליך הזיקוק עלול גם להגביר את ריכוז המתנול, שהוא אלכוהול רעיל ומסוכן. לכן בישראל וברוב מדינות העולם נדרש רישיון כדי לזקק אלכוהול למכירה.
היסטוריה

פרק זה לוקה בחסר. אנא תרמו לוויקיפדיה ו.
הראיה המוקדמת ביותר לזיקוק אלכוהול נמצאה בדמות לוח אבן עם תחריט באכדית המתוארך למאה ה-12 לפנה"ס. הלוח מתאר את תהליך יצור הבשמים שהיה נהוג בממלכת בבל.
ראיות מוקדמות אחרות לזיקוק נמצאו גם בתת-היבשת ההודית בדמות של אביקים מחימר.
תהליך הזיקוק

ישנן מספר שיטות זיקוק, רובן כוללות חימום של נוזל התסיסה לטמפרטורה בה אתנול מתאדה בתוך כלי זיקוק, לדוגמה אביק. מכלי האידוי אדי האלכוהול עוברים באמצעות צינור לכלי העיבוי המקורר והופכים חזרה לנוזל. את האלכוהול מזקקים מספר פעמים, לרוב לאחוז אלכוהול גבוה יותר מאשר ימצא במוצר הסופי (אחוז האלכוהול במוצר הסופי נקרא "חוזק בקבוק"), ולאחר מכן מוהלים אותו לאחוז אלכוהול נמוך יותר עם מים. ככל שהאלכוהול מזוקק לאחוז אלכוהול בנפח גבוה יותר ככה נשאר בתמיסה אחוז נמוך יותר של שיירים מנוזל התסיסה וטעמו של המשקה הסופי יהיה נייטרלי יותר. לכן וודקה, שטעמה נייטרלי, מזוקקת לרוב ל-96% אלכוהול בנפח ולאחר מכן מדוללת לחוזק בקבוק, בעוד שויסקי, שטעמו מושפע מטעם הדגן ממנו הותסס, לא מזוקק מעל 60% לפני המהילה. מעבר לכך, תהליך היישון של משקאות מיושנים, כמו ויסקי, טקילה ורום, הוא תהליך אנזימטי, וזיקוק לאחוז אלכוהול גבוה כמו בזיקוק הוודקה פוגע באוכלוסיית האנזימים החיונית לתהליך היישון.
שיטת הזיקוק היחידה שבה אין צורך לחמם את נוזל התסיסה היא זיקוק בהקפאה. בשיטה זו מקפיאים את נוזל ההתססה עד שהמים קופאים אך האתנול נשאר נוזלי. כך ניתן להפריד בין הקרח לנוזל ולקבל תזקיק אתנול נקי.
שתי שיטות הזיקוק הנפוצות ביותר הן זיקוק דודי וזיקוק רציף. הזיקוק הרציף היא שיטה מהירה ויעילה לזיקוק אלכוהול, אך התזקיק המתקבל הוא בעל אחוזי אלכוהול גבוהים מאוד, לכן שיטה זו משמשת רק למשקאות חסרי טעם כמו וודקה. זיקוק דודי הוא התהליך הנפוץ למשקאות בעלי טעם וריח, כגון ויסקי, טקילה ורום, מכיוון שניתן לעצור את תהליך הזיקוק לפני שהתזקיק מאבד את אופי הפחמימה ששימשה להתססה ואת האנזימים החיוניים לתהליך הישון.
| משקאות חריפים |
| --- | --- | --- |
| כוהל | אתנול • ההיסטוריה של האלכוהול • השפעות בריאותיות של צריכת אלכוהול • פרסום אלכוהול • תרבות שתייה • נזקי האלכוהול • שכרות • חמרמורת • אלכוהוליזם • אפריטיף • דיז'סטיף |  |
| טעימת יין וטעימת בירה | אוצר יין • אוצר בירה |  |
| הפקה | בישול • זיקוק אלכוהול • הכנת יינות • אבקת אלכוהול |  |
| משקאות מותססים | בירה (סוגי בירה, מותגי ויצרני בירה) • יין (סוגי יין) • סיידר • סאקה • חואנגג'יו • אחרים: באסי • קומיס • תמד • פאלק • סאטי • גוקי ג'יו |  |
| קוקטיילים | אלכופופ •  קוקטיילים של בירה • סוגי קוקטיילים • משקאות בוערים • שוטים • קוקטיילי יין • יין מתובל |  |
| משקאות מזוקקים וליקרים (לפי מרכיב/מתבל) | משקאות מזוקקים וליקרים (לפי מרכיב/מתבל) |  |
| פירות | ענבים/אחר: ברנדי • קוניאק • פיסקו • שנאפס • ראקיו ♦ פומאס: גראפה • אורוג'ו • זיווניה • טסיקודיה • טסיפורו ♦ שזיף: סלו ג'ין • סליבוביץ' • צויקה ♦ דובדבן: שרי הרינג • קירשווסר • וישניווקה • וישניאק ♦ תפוח: אפלג'ק • קלבדוס ♦  קוקוס: ערק • מליבו ♦ לימון: ליקר לימון • לימונצ'לו ♦ משמש: אמרטו |  |
| דגנים | תפוח אדמה: וודקה • אקוואויט • ברנווין ♦ תירס: בורבון • ויסקי תירס • טנסי ויסקי ♦  דורה:  באיג'יו (קאוליאנג) ♦ אורז: באיג'ו אורז • סוג'ו • אוואמורי ♦ שעורה: ויסקי סקוטי • ויסקי אירי • ויסקי יפני  ♦ שיפון: ויסקי שיפון ♦ דגנים שונים: ג'ין • שוכו • וודקה • ויסקי • ויסקי קנדי |  |
| אניס | אבסינת • ערק • אוזו • ראקי • פאסטיס • סמבוקה • מאחיה • ריכרד |  |
| שונות | דבש: קרופניק • בארנייגר • דרמבוי • גלייבה • אייריש מיסט • תמד ♦ שמנת: אייריש קרים • שרידאנס ♦ ביצים: אדבוקט ♦ קנה סוכר/דבשה: רום • קשאסה • אגוארדיינטה • פאלרנאם • גוארמו • סקו הרריירנו ♦ אגבה: טקילה • מסקל  ♦  עשבים שונים: ביטרס • יגרמייסטר • שארטרז |  |
הערות שוליים

↑  "distilled spirit - alcoholic beverage". Encyclopædia Britannica.
↑  Korotayev, Andrey; Khaltourina, Daria; Meshcherina, Kira; Zamiatnina, Elena (2018). "Distilled Spirits Overconsumption as the Most Important Factor of Excessive Adult Male Mortality in Europe". Alcohol and Alcoholism. 53 (6): 742–752. doi:10.1093/alcalc/agy054. PMID 30113627free{{cite journal}}:  תחזוקה - ציטוט: postscript (link)
↑  Klatsky, A. L. (2003-09-15). "Wine, Liquor, Beer, and Mortality". American Journal of Epidemiology. Oxford University Press (OUP). 158 (6): 585–595. doi:10.1093/aje/kwg184. ISSN 0002-9262free{{cite journal}}:  תחזוקה - ציטוט: postscript (link)
| --- | --- |
בקרת זהויות :  NLI: 987007531499305171  GND: 4182358-8  LCCN: sh85077419  NARA: 10637886  NDL: 00575038  NKC: ph115966 
אביק המשמש לזיקוק דודי בכמויות קטנות
בראד רנפרו

| --- | --- |

 לידה:  25 ביולי 1982 נוקסוויל, ארצות הברית 
 פטירה:  15 בינואר 2008 (בגיל 25) לוס אנג'לס, ארצות הברית 
 מקום קבורה:  טנסי 
 שם לידה:  בראד בארון רנפרו
 מדינה:  ארצות הברית 
 תקופת הפעילות:  1993–2008 (כ־15 שנים) 
 מקום לימודים:  Central High School 
 מספר צאצאים:  1 
 פרופיל ב-IMDb
 
בראד בארון רנפרו (באנגלית: Brad Barron Renfro;‏ 25 ביולי 1982 – 15 בינואר 2008) היה שחקן אמריקאי. את הופעת הבכורה שלו בקולנוע עשה בגיל 11 עם הסרט בכיכובו ב"הלקוח" (1994), כאשר מאז הוא המשיך להופיע ב-21 סרטים עלילתיים וזכה במספר פרסים.
ראשית חייו

רנפרו נולד ב-25 ביולי 1982 בנוקסוויל, טנסי, בנם של אנג'לה דניז אולסן (לבית מק'קרי) ומארק רנפרו, עובד במפעל. הוא גדל מגיל חמש אצל סבתו מצד אביו, ג'ואן רנפרו, מזכירת הכנסייה, לאחר שהוריו התגרשו. על פי הדיווחים, לא הייתה לו מערכת יחסים קרובה עם אביו.
קריירה

כשהיה בן 10, רנפרו התגלה על ידי מלי פין, מנהלת הליהוק של ג'ואל שומאכר. לאחר שפין המליצה עליו לוהק לסרט הלקוח, זאת לאחר שחיפשו ללהק ילד "קשוח".
רנפרו לוהק על ידי פין לתפקיד הראשי של מארק סוואי בסרט הלקוח של שומאכר. הליהוק שלו הוכרז במאי 1993, והסרט צולם בקיץ של אותה שנה. בהתבסס על רומן רב המכר ג'ון גרישם, הלקוח נהייה לאחד הסרטים הרווחיים ביותר של 1994. בשנת 1995 זכה רנפרו בפרס "הכוכב הצעיר " של הוליווד ריפורטר, והיה מועמד לאחד מ"טופ 30 מתחת לגיל 30" של מגזין פיפל"
רנפרו שיחק את האקלברי פין בסרט Tom and Huck שיצא ב-1995. הוא גם זכה בפרס "כוכב צעיר" שני, וכן בפרס "אמן צעיר", על הופעתו בסרט The Cure .
ב-1996 הופיע רנפרו בסרט סליפרס, שהתבסס על הרומן באותו שם מאת לורנצו קרקטרה .את הסרט ביים בארי לוינסון ורנפרו גילם את הגרסה הצעירה יותר של דמותו של בראד פיט.
ב-1997 שיחק בסרט "שקרים באמריקה" בבימויו של גאי פרלנד.
ב-1998 שיחק בסרט Apt Pupil בבימויו של בריאן סינגר, שעליו זכה בפרס השחקן הטוב ביותר בפסטיבל הסרטים הבינלאומי בטוקיו וגם היה מועמד לפרס שבתאי. מספר הסרטים שבהם כיכב לאחר מכן זכו לתשומת לב מועטה, כאשר רובם הלכו ישר לווידאו. הוא גילם את ליאון ס. קנדי בפרסומת לייב אקשן עבור Resident Evil 2, ששודרה ביפן. רנפרו המשיך לשחק בסרטים אחרים, כולל " עולם רפאים " מ-2001, בולי, מחנות שמחים וטארט, " אמריקן גירל " מ-2002, והז'קט מ-2005 . הוא גם הופיע ב-2006 בפרק Law & Order: Criminal Intent "Watch" והשלים את הצילומים בסרט The Informers .
רנפרו הופיע בגרסה הראשונה של הלהקה 10 Years בקליפ "Wsteland "; בן דודו, ג'סי האסק, הוא סולן הלהקה. הוא גם הופיע בקליף לשיר של "Provider" של N.E.R.D, שיחק את תפקידו של סוחר סמים זעיר.
חיים אישיים

לרנפרו היה ילד אחד שנולד ב-2003 ביפן, וגדל שם על ידי אמו, אזרחית יפנית. לפני מותו של רנפרו, הציבור לא ידע שיש לו בן, והאזכור שלו לא הופיע בהספד שלו. בנו נקרא בסופו של דבר בהספד של אמו של רנפרו, אנג'לה, שמתה ב-2012
ב-3 ביוני 1998 נעצרו רנפרו, אז בן 15, ובן דודו בן ה-19 והואשמו בהחזקת סמים. הוא נשא שתי שקיות קטנות של קוקאין בקופסת סיגריות ושקית מריחואנה בגרב שלו. הוא ערך הסדר טיעון במסגרתו הסכים לבדיקות סמים אקראיות.
חיים אישיים > מותו

רנפרו נמצא מת ב-15 בינואר 2008 בדירתו בלוס אנג'לס. הוא היה בן 25. גופתו הוחזרה לטנסי, שם נקבר ב-22 בינואר 2008, בבית הקברות של Red House בקהילה הקטנה של בליין, טנסי. ב-8 בפברואר 2008, משרד חוקר מקרי המוות של מחוז לוס אנג'לס קבע את מותו בשוגג, וייחס אותו להרעלת הרואין מורפיום חריפה.
פילמוגרפיה חלקית

הלקוח (1994) - מארק סוואי
סליפרס (1996) - מייקל סוליבן (הצעיר)
שקרים באמריקה (1997) - קארצ'י "צ'אקי" ג'ונאס
Apt Pupil (1998) - טוד בוודן
דברים שלמדתי מאמא (2001) - דותן טלבוט
ילד רע (2001) - מרטי פוצ׳יו
העולם שבפנים (2001) - ג'וש
פרוצה (2001) - ויליאם סלר
קלף פראי (2002) - בובי
TWS

| --- | --- |

 מקום הקמה:  סיאול 
 תקופת הפעילות:  מ-2024
 סוגה:  קיי-פופ
 שפה מועדפת:  קוריאנית, אנגלית
 חברת תקליטים:  פלדיס אנטרטיינמנט
 אתר רשמי
 חברים
 שיניו דוהון יאנגג'ה האנג'ין ג'יהון קיונגמין
 
TWS (בקוריאנית: 투어스) היא להקת בנים דרום קוריאנית שהוקמה בשנת 2024 המורכבת משישה חברים - שיניו, דוהון, יאנגג'ה, האנג'ין, ג'יהון וקיונגמין.
הלהקה הוקמה ומנוהלת על ידי חברת התקליטים פלדיס אנטרטיינמנט. הלהקה מגדירה את המוזיקה שלה כ"פופ נעורים", שמתאר את חיי היומיום של חברי הלהקה.
הלהקה החלה את פעילותה ב-22 בינואר 2024, עם הוצאת המיני-אלבום Sparkling Blue.
פעילות > קדם - בכורה

ב-7 בנובמבר 2023, פלדיס אנטרטיינמנט הכריזה על תוכניתה להשיק להקת בנים חדשה ברבעון הראשון של 2024. חברי הלהקה, שעדיין לא ניתן לה שם, הוצגו כשפניהם מכוסות על ידי חבר להקת סבנטין, הושי (אנ'), במהלך האירוע SVT Caratland ב-2023.  ב-21 בדצמבר 2023 נחשף שם הקבוצה – TWS. בסוכנות הסבירו כי השם נגזר מהתיוג של הקבוצה "עשרים וארבע שבע איתנו" (Twenty four seven With Us), המשקף את המחויבות של הלהקה לשמור על קשר מתמשך עם אוהדיה. ב-3 בינואר 2024, מותג רצועות השעונים TWMStrap האשים את הלהקה בהעתקה של הלוגו שלו, והודיע שיגיש נגדה תביעה משפטית.
פעילות > 2024: הופעת בכורה עם Sparkling Blue

המפיק והמנכ"ל של פלדיס אנטרטיינמנט, האן סונג-סו, עמד בראש ההפקה של אלבום הבכורה Sparkling Blue של הלהקה, שיצא ב-22 בינואר 2024, והתפרסם לאחר יציאת הסינגל "Oh MyMy:7s".  מתוך מטרה לבטא "פופ נעורים", השיר "Plot Twist", שעוסק ב-"ריגוש של מפגש ראשון", נבחר להיות הסינגל המוביל של האלבום.
תדמית ציבורית

Pledis פלדיס אנטרטיינמנט הציגה את TWS כלהקת "הדור הבא" במטרה להקים ז'אנר חדש המכונה "פופ נעורים", אשר "לוכד את הסיפורים היומיומיים של נערים".